recursal/SuperWikiNEXT-32B huggingface dataset:
**Neurofunk** (tiež neformálne známy ako **Neuro**) je subžáner drum and bassu, ktorý vznikol medzi rokmi 1997 a 1998 v Londýne v Anglicku ako progresia techstepu. Vyvinul sa z ťažších a tvrdších foriem funku s vplyvmi žánrov ako techno, house, jazz a odlišuje sa po sebe idúcimi stabmi cez basovú linku, rytmicky štruktúrované ostré backbeaty a často aj dark ambientné pozadie. Prvé zvuky neurofunku potom, ako sa oddelil od techstepu, môžu byť počuté v singli „Funktion" od dvojice Ed Rush a Optical, z ich albumu *Wormhole EP* z roku 1998 vydaného cez Virus Recordings.

Prvá zmienka o tomto žánri bola v knihe *Energy Flash: A Journey Through Rave Music and Dance Culture* od Simona Reynoldsa.

Prehľad
-------

Dvojica Konflict upravila štýl DJa Optical do drsnejšiej a jednoduchšej formy so silným ovplyvnením techna, čoho príkladom môže byť skladba „The Beckoning" (vydaná cez Renegade Hardware v roku 1999). V roku 2002 interpreti Sinthetix, Cause 4 Concern a Silent Witness & Break prišli s minimalistickým prístupom, dôrazom na chladnejšie a presnejšie beaty, tvrdšími stabmi cez basovú linku, ostrejším mixovaním zároveň s pokročilejším zvukovým dizajnom štýlu v rokoch 2002 až 2005 s interpretmi ako Gridlok, Corrupt Souls, Noisia, Phace a The Upbeats.

Pre neurofunk je charakteristický stredný rozsah, syntezátorové zvuky, prepletené filtrom, a funkom ovplyvnená basová linka. Skreslenie basov a plechových nástrojov Milesa Davisa dalo základ nielen neurofunku, ale tiež jazz fusionu.

Významní interpreti
-------------------

* State of Mind
* Telekinesis
* Agressor Bunx
* Volatile Cycle
* Landscapers
* NickBee
* InsideInfo
* Misanthrop
* Pythius
* Impak
* Signs
* HYQXYZ
* Teddy Killerz
* The Clamps
* Billain
* Aeph
* KUNG
* Mefjus
* Zombie Cats
* L 33
* Apex
* Audio
* Bad Company
* Black Sun Empire
* Cause 4 Concern
* Corrupt Souls
* Ed Rush
* Fourward
* Gridlok
* GYDRA (RU)
* Matrix
* Mindscape
* Noisia
* Optical
* Phace
* Spor
* The Upbeats
* Unknown Error
* The Broken Brothers

Hudobné vydavateľstvá
---------------------

* NeurofunkGrid
* Breed 12 Inches
* Titan Records
* Genome Records
* Kosen Production
* Red Light Records
* Invisible Recordings
* Icarus Audio
* Dutty Audio
* Nocid Business Recordings
* Bad Taste Recordings
* Fall Out Recordings
* Blackout Music
* Critical Music
* Eatbrain
* Citrus Recordings
* Close2Death
* Lifted Music
* Metro Recordings
* Moving Shadow
* Virus Recordings

Referencie
----------

1. ↑  Simon Reynolds *Energy Flash: A Journey Through Rave Music and Dance Culture*. (Picador, ISBN 0-330-35056-0) (excerpt)

Zdroj
-----

*Tento článok je čiastočný alebo úplný preklad článku Neurofunk na anglickej Wikipédii.*
Kódy **ISO 3166-2** pre Spojené štáty identifikujú 50 štátov, federálny dištrikt a 6 závislých území. Prvá časť (US) je medzinárodný kód pre USA, druhá časť pozostáva z dvoch písmen identifikujúcich štát.

Zoznam kódov
------------

```
US-AK Aljaška (Alaska, Juneau)
US-AL Alabama (Montgomery)
US-AR Arkansas (Little Rock)
US-AS Americká Samoa (Pago Pago) 
US-AZ Arizona (Phoenix)
US-CA Kalifornia (California, Sacramento)
US-CO Colorado (Denver)
US-CT Connecticut (Hartford)
US-DC Washington D.C. 
US-DE Delaware (Dover)
US-FL Florida (Tallahassee)
US-GA Georgia (Atlanta)
US-GU Guam (Hagåtña) 
US-HI Havaj (Hawaii, Honolulu)
US-IA Iowa (Des Moines)
US-ID Idaho (Boise)
US-IL Illinois (Springfield)
US-IN Indiana (Indianapolis)
US-KS Kansas (Topeka)
US-KY Kentucky (Frankfort)
US-LA Louisiana (Balton Rouge)
US-MA Massachusetts (Boston)
US-MD Maryland (Annapolis)
US-ME Maine (Augusta)
US-MI Michigan (Lansing)
US-MN Minnesota (Saint Paul)
US-MO Missouri (Jefferson City)
US-MP Severné Mariány (Saipan)
US-MS Mississippi (Jackson)
US-MT Montana (Helena)
US-NC Severná Karolína (North Carolina, Raleigh)
US-ND Severná Dakota (North Dakota, Bismarck)
US-NE Nebraska (Lincoln)
US-NH New Hampshire (Concord)
US-NJ New Jersey (Trenton)
US-NM Nové Mexiko (New Mexico, Santa Fe)
US-NV Nevada (Carson City)
US-NY New York (Albany)
US-OH Ohio (Columbus)
US-OK Oklahoma (Oklahoma City)
US-OR Oregon (Salem)
US-PA Pensylvánia (Harrisburg)
US-PR Portoriko (San Juan)
US-RI Rhode Island (Providence)
US-SC Južná Karolína (South Carolina, Columbia)
US-SD Južná Dakota (South Dakota, Pierre)
US-TN Tennessee (Nashville-Davidson)
US-TX Texas (Austin)
US-UM Menšie americké závislé ostrovy 
US-UT Utah (Salt Lake City)
US-VA Virgínia (Richmond)
US-VI Americké Panenské ostrovy (Charlotte Amalie)
US-VT Vermont (Montpelier)
US-WA Washington (Olympia)
US-WI Wisconsin (Madison)
US-WV Západná Virgínia (Charleston)
US-WY Wyoming (Cheyenne)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Neurotechnológie** sú zoskupením rôznych techník, ktorých cieľom je zdokonalenie činnosti a výkonnosti ľudského mozgu. Sú založené hlavne na praktickom využití vedeckých poznatkov a technológií, ale aj na poznatkoch starobylých duchovných učení. 

Regulácia stavov vedomia je u neurotechnológií dosahovaná vďaka **audio-vizuálnej stimulácii AVS**. Táto je obyčajne realizovaná pomocou jednoduchších periodických optických stimulov, privádzaných na LED diódy okuliarov a súčasnou prepracovanou zvukovou stimuláciou, tiež periodického charakteru, cez stereoslúchadlá (psychowalkman). Umožňujú viac, alebo menej komplikované priebehy AVS (kde sa frekvencia a typ stimulácie postupne mení) a sú určené pre rôzne špecifické ciele. Počas stimulácie dochádza v mozgu daného človeka k "efektu strhávania rytmov", ktorý spôsobuje postupné prelaďovanie z jedného stavu vedomia do iného. Pri mnohých zámeroch už samotné "prepnutie" do iného stavu mozgu je žiadaným a konečným cieľom relaxovať, zaspať či dobiť energiu. Pri zložitejších cieľoch pomáha synchronizácii (kooperácii) práce ľavej a pravej hemisféry mozgu. U bežného človeka je väčšina aktivít mozgu lokalizovaná prevažne v jednej z hemisfér, pričom, veľmi zjednodušene povedané, ľavá korešponduje prevažne s lineárnymi a logickými úlohami a pravá skôr s intuitívnym, podvedomým a priestorovým spracovaním informácií.
**Podsieť** (angl. *subnet*, *subnetwork*) je v informatike označenie pre samostatnú časť počítačovej siete. Označením *podsieť* je obvykle myslená konkrétna (menšia) vyčlenená časť väčšej IP siete. Rozdelenie siete na dve alebo viac menších podsietí je v angličtine označované ako *subnetting*.

Časti IP adresy
---------------

Vytvorenie podsiete rozdelením časti pre číslo počítača na číslo podsiete a číslo počítača
Počítače, ktoré sú umiestnené v jednej sieti (resp. podsieti), majú vo svojich IP adresách zhodné najvýznamnejšie bity tejto IP adresy. Tým je IP adresa rozdelená na dve časti, ktoré označujeme ako "číslo siete" a "číslo počítača". Namiesto označenia "číslo počítača" by malo byť uvedené "číslo sieťového rozhrania", pretože niektoré počítače môžu mať viac sieťových kariet a tým aj viac sieťových rozhraní s viacerými IP adresami.

Veľkosť významnejšej časti IP adresy (t. j. veľkosť časti, ktorá vyjadruje "číslo siete") je definovaná pomocou CIDR notácie počtom bitov zľava (tzv. prefix) alebo pomocou masky siete. Jednu a tú istú podsieť je teda možné zapísať pomocou prefixu ako `198.51.100.0/24` alebo pomocou masky siete ako `198.51.100.0/255.255.255.0`.

Druhá časť IP adresy, ktorá nesie "číslo sieťového rozhrania", sa nesmie v rovnakej sieti opakovať. Pokiaľ sú v tejto časti IP adresy v binárnom zápise samé nuly, je výsledná IP adresa označovaná ako "číslo siete". Takúto IP adresu nie je vhodné (a väčšinou ani možné) používať ako IP adresu sieťového rozhrania (t. j. nepoužíva sa). Ak sú v tejto druhej časti IP adresy v binárnom zápise samé jednotky, ide o sieťový broadcast, ktorý slúži k hromadnému osloveniu všetkých počítačov v danej podsieti. Ani broadcast nie je vhodné používať ako IP adresu bežného sieťového rozhrania. Z vyššie uvedeného vyplýva, že vo všetkých podsieťach sú vždy dve IP adresy, ktoré majú špeciálne použitie (t. j. číslo siete a broadcast), a preto sa pre sieťové rozhrania nepoužívajú. Najmenšia podsieť musí mať preto štyri IP adresy, aby ostávajúce dve mohli byť použité pre dve rôzne sieťové rozhrania a mohla tak vzniknúť najmenšia možná IP podsieť.

Zdroj
-----

*Tento článok je čiastočný alebo úplný preklad článku Podsíť na českej Wikipédii.*
**Neurotransmiter** je chemická látka uvoľňovaná z nervového zakončenia na synapsii. Slúži na prenos impulzu cez synaptickú štrbinu a umožňuje tak ďalšie šírenie podráždenia (v nervovom systéme) alebo vyvolanie určitej reakcie (sťah svalu, vyprázdnenie žľazy). Neurotransmitery sa delia na excitačné (s budivým účinkom) a inhibičné (s tlmivým účinkom). K najznámejším neurotransmiterom patria noradrenalín (sympatický nervový systém), acetylcholín (napr. parasympatický nervový systém), dopamín, serotonín, GABA, glutamát, glycín, neuropeptidy a iné. Niektoré neurotrasmitery majú súčasne charakter hormónov, vyskytujú sa aj mimo nervový systém (cholecystokinín v tráviacej sústave) a môžu mať aj vzťahy k iným systémom, napr. imunitnému. Poruchy neurotrasmiterov spôsobujú niektoré neurologické a psychiatrické choroby:

* nedostatok dopamínu pri Parkinsonovej chorobe
* nedostatok noradrenalínu a serotonínu pri depresii
* dopamínová a serotonínová teória vzniku schizofrénie

Pozri aj
--------


|  |  |
| --- | --- |
| Portal | Chemický portálBiologický portál |

* signálna molekula
* mediátorové systémy
Kódy **ISO 3166-2** pre Ugandu identifikujú 56 dištriktov. Prvá časť (UG) je medzinárodný kód pre Ugandu, druhá časť pozostáva z troch čísel identifikujúcich dištrikt.

Spravodaje
----------

* 2002-08-20
* 2003-09-05

Zoznam kódov
------------

```
UG-101 Kalangala
UG-102 Kampala
UG-103 Kiboga
UG-104 Luwero
UG-105 Masaka
UG-106 Mpigi
UG-107 Mubende
UG-108 Mukono
UG-109 Nakasongola
UG-110 Rakai
UG-111 Sembabule
UG-112 Kayunga
UG-113 Wakiso
UG-201 Bugiri
UG-202 Busia
UG-203 Iganga
UG-204 Jinja
UG-205 Kamuli
UG-206 Kapchorwa
UG-207 Katakwi
UG-208 Kumi
UG-209 Mbale
UG-210 Pallisa
UG-211 Soroti
UG-212 Tororo
UG-213 Kaberamaido
UG-214 Mayuge
UG-215 Sironko
UG-301 Adjumani
UG-302 Apac
UG-303 Arua
UG-304 Gulu
UG-305 Kitgum
UG-306 Kotido
UG-307 Lira
UG-308 Moroto
UG-309 Moyo
UG-310 Nebbi
UG-311 Nakapiripirit
UG-312 Pader
UG-313 Yumbe
UG-401 Bundibugyo
UG-402 Bushenyi
UG-403 Hoima
UG-404 Kabale
UG-405 Kabarole
UG-406 Kasese
UG-407 Kibale
UG-408 Kisoro
UG-409 Masindi
UG-410 Mbarara
UG-411 Ntungamo
UG-412 Rukungiri
UG-413 Kamwenge
UG-414 Kanungu
UG-415 Kyenjojo
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Sídlo Sveriges Radio v Štokholme
Firemná dodávka s logom Sveriges Radio, r.2012,Štokholm 
**Sveriges Radio AB**, skrátene **SR**, je švédsky verejnoprávny rozhlas.

Sveriges Radio má právnu formu podobnú slovenskej spoločnosti s ručením obmedzeným, pričom stopercentným vlastníkom je nezávislá nadácia *„Förvaltningsstiftelsen för Sveriges Radio AB, Sveriges Television AB och Sveriges Utbildningsradio AB"*, ktorá spravuje všetky tri švédske verejnoprávne médiá (Sveriges Radio, Sveriges Television, Sveriges Utbildningsradio).

História
--------

Rozhlasové vysielanie vo Švédsku začalo 1. januára 1925. Vtedy rozhlas niesol oficiálny názov „*AB Radiotjänst*" a mal niekoľko vlastníkov (noviny, spravodajské agentúry, rozhlas). Spočiatku sa vysielalo 30 minút napoludnie a o 18:00 večer, v nedeľu navyše aj ráno. Od roku 1933 sa vysielanie predĺžilo na 8 hodín denne. V roku 1929 sa zo švédskeho éteru prvýkrát ozvala žena - Margareta de Geerová. Medzinárodné vysielanie v niekoľkých jazykoch spustil Švédsky rozhlas v roku 1939. 

Druhý rozhlasový program Sveriges Radio spustilo v roku 1955 pod názvom *„P2"*.

Súčasnosť
---------

### Programy

V súčasnosti (rok 2013) má Sveriges Radio 11 programov:

* *SVT1*
* *SVT2*
* *SVT B* - program pre deti (švéd. *SVT Barnkanalen*)
* *SVT24*
* *Kunskapskanalen* - spoločný program s verejnoprávnou inštitúciou Sveriges Utbildningsradio
* *SVT1 HD* - verzia programu SVT1 vo vysokom rozlíšení
* *SVT2 HD* - verzia programu SVT2 vo vysokom rozlíšení
* *SVT World* - vysielanie pre Švédov žijúcich v zahraničí
* *SVT Play* - program šírený cez web na internetovej stránke www.svt.se

Referencie
----------

1. ↑   *History of Swedish Radio* [online]. Štokholm: Sveriges Radio, [cit. 2013-01-05]. Dostupné online. ((v angličtine))

* *Tento článok je čiastočný alebo úplný preklad článku Sveriges Radio na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Sveriges Radio**

Externé odkazy
--------------

* Oficiálna stránka Sveriges Radio
* Oficiálna stránka nadácie „Förvaltningsstiftelsen för Sveriges Radio AB, Sveriges Television AB och Sveriges Utbildningsradio AB"
Kódy **ISO 3166-2** pre Tanzániu identifikujú 26 regiónov. Prvá časť (TZ) je medzinárodný kód pre Tanzániu, druhá časť pozostáva z dvoch čísel identifikujúcich región.

Spravodaj
---------

* 2003-09-05

Zoznam kódov
------------

```
TZ-01 Arusha (Arusha)
TZ-02 Dar-es-Salaam (Dar-es-Salaam)
TZ-03 Dodoma (Dodoma)
TZ-04 Iringa (Iringa)
TZ-05 Kagera (Bukoba)
TZ-06 Pemba sever (Wete)
TZ-07 Zanzibar sever (Mkokotoni)
TZ-08 Kigoma (Kigoma)
TZ-09 Kilimanjaro (Moshi)
TZ-10 Pemba juh (Chake Chake)
TZ-11 Zanzibar juh a stred (Koani)
TZ-12 Lindi (Lindi)
TZ-13 Mara (Musoma)
TZ-14 Mbeya (Mbeya)
TZ-15 Zanzibar západ (Zanzibar)
TZ-16 Morogoro (Morogoro)
TZ-17 Mtwara (Mtwara)
TZ-18 Mwanza (Mwanza)
TZ-19 Pwani (Dar-es-Salaam)
TZ-20 Rukwa (Sumbawanga)
TZ-21 Ruvuma (Songea)
TZ-22 Shinyanga (Shinyanga)
TZ-23 Singida (Singida)
TZ-24 Tabora (Tabora)
TZ-25 Tanga (Tanga)
TZ-26 Manyara (Babati)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Martin Križan** (\* 26. november 1912, Veľké Zálužie – † 6. september 1990, Šurianky) bol slovenský rímskokatolícky kňaz, salezián, jazykovedec, misionár

Životopis
---------

Ľudovú školu vychodil vo svojom rodisku. Gymnázium absolvoval v Taliansku v Bagnolo in Piano (1930 – 1934). Saleziánsky noviciát si vykonal v meste Cuenca v Ekvádore. Teologické štúdiá absolvoval v Quite v Ekvádore. Za kňaza bol vysvätený 8. septembra 1944. Ako misionár pôsobil v Ekvádore, medzi Indiánmi z kmeňa Kivarov. Prežil tam 37 rokov. V roku 1972 sa vrátil na Slovensko a ako kňaz pôsobil vo farnosti v Šuriankach. Pochovaný je na cintoríne vo Veľkom Záluží.

Priekopník kivarskej abecedy
----------------------------

Zaslúžil sa o zapísanie hlások a zvukov tohto indiánskeho kmeňa a vytvorenie písmen kivarskej abecedy.

Literatúra
----------

* CHROBÁK, Vladimír: *Martin Križan. Medzi Kivarmi v ekvádorskom pralese.* Bratislava: Don Bosco, 2008. 109. S. ISBN 978-80-8074-072-6.

Externé odkazy
--------------

* Misionár Martin Križan ako priekopník v Ekvádore

Autoritné údaje: * GND: 137333056
* VIAF: 81538140
*Návrat Idomenea*, autor:Jacques Gamelin (1738 - 1803)
**Idomeneus** alebo **Ídomeneus** (starogr. *Ἰδομενεύς* – *Idomeneus*/iný prepis:*Ídomeneus*, lat. *Idomeneus*) je v gréckej mytológii syn a nástupca krétskeho kráľa Deukalióna, vnuk kráľa Minoa.

Krétsky kráľ Idomeneus bol mocný vládca. Podľa Homéra mal pod svojou mocou až sto miest. Ako mnoho iných v tom čase, aj on bol jedným z nápadníkov krásnej Heleny, ktorá si nakoniec vybrala za manžela spartského kráľa Menelaa. Keď bola Helena neskôr unesená trójskym princom Paridom, neváhal prijať výzvu mykénskeho Agamemnóna na ťaženie proti Tróji. Pred Tróju potom priviedol jeden z najsilnejších oddielov na 80 lodiach.

Aj keď už nepatril medzi najmladších, v trójskej vojne v ničom nezaostával. Patril medzi najlepších achájskych vodcov, ktorý vynikal v boji s oštepom. V boji zabil až trinásť bojovníkov a nebál sa postaviť aj proti veliteľovi trójskych vojsk Hektorovi. Ako v boji, tak aj vo vojnovej rade mal rovnakú vážnosť. Na sklonku vojny bol vybraný medzi achájskych hrdinov, ktorí sa dostali v trójskom koni za hradby mesta a dobyli hrad trójskeho kráľa Priama.

Z vojny sa so svojim vojskom do vlasti šťastlivo vrátil, ale doma ho čakali nepríjemnosti. Počas jeho neprítomnosti mu na Kréte eubojský kráľ Nauplios zničil desať miest a okrem toho mu svojimi intrigami zničil aj manželstvo. Podľa niektorých pohomérskych autorov, Idomeneus zomrel na Kréte o desať rokov po návrate.

Iní autori však tvrdia, že ho Kréťania z Kréty vyhnali, pretože nesplnil svoj sľub daný bohu Poseidónovi, že pokiaľ na mori nestroskotá, po návrate obetuje prvé čo uvidí. Idomeneus uvidel syna, ktorý ho išiel privítať. Podľa jednej verzie sľub splnil a vyhnali ho pre krutosť, podľa druhej, sľub nesplnil a vyhnali ho pre bezbožnosť. Antický autor Vergílius píše, že sa potom odsťahoval do Kalábrie, kde pod Sallentínskym pohorím založil mesto.

Referencie a bibliografia
-------------------------

1. 1 2 3 4 5  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 220.
2. ↑  Apollodoros, *Kronika*, 3,3,1.
3. 1 2 3  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 327.
4. 1 2 3  Homér, *Iliada*, 2,645-652.
5. ↑  Homér, *Iliada*, 3,228-243.
6. ↑  Hyginus, *Fabulae* 81.
7. ↑  Hyginus, *Fabulae* 114.
8. ↑  Homér, *Iliada*, 7,165-175.
9. ↑  Trifiodoros, *Excidium Ilii*, 151-184.
10. ↑  Vergílius, *Aneida*, 3,374-410.
Kódy **ISO 3166-2** pre Turecko identifikujú 81 provincií. Prvá časť (TR) je medzinárodný kód pre Turecko, druhá časť pozostáva z dvoch čísel identifikujúcich provinciu.

Spravodaje
----------

* 2000-06-21
* 2002-05-21

Zoznam kódov
------------

```
TR-01 Adana
TR-02 Adıyaman
TR-03 Afyon
TR-04 Ağrı
TR-05 Amasya
TR-06 Ankara
TR-07 Antalya
TR-08 Artvin
TR-09 Aydın
TR-10 Balıkesir
TR-11 Bilecik
TR-12 Bingöl
TR-13 Bitlis
TR-14 Bolu
TR-15 Burdur
TR-16 Bursa
TR-17 Çanakkale
TR-18 Çankırı
TR-19 Çorum
TR-20 Denizli
TR-21 Diyarbakır 
TR-22 Edirne
TR-23 Elazığ
TR-24 Erzincan
TR-25 Erzurum
TR-26 Eskişehir
TR-27 Gaziantep
TR-28 Giresun
TR-29 Gümüşhane
TR-30 Hakkari
TR-31 Hatay
TR-32 Isparta
TR-33 Mersin
TR-34 Istanbul (İstanbul)
TR-35 İzmir
TR-36 Kars
TR-37 Kastamonu
TR-38 Kayseri
TR-39 Kırklareli
TR-40 Kırşehir
TR-41 Kocaeli
TR-42 Konya
TR-43 Kütahya
TR-44 Malatya
TR-45 Manisa
TR-46 Kahramanmaraş
TR-47 Mardin
TR-48 Muğla
TR-49 Muş
TR-50 Nevşehir
TR-51 Niğde
TR-52 Ordu
TR-53 Rize
TR-54 Sakarya
TR-55 Samsun
TR-56 Siirt
TR-57 Sinop
TR-58 Sivas
TR-59 Tekirdağ
TR-60 Tokat
TR-61 Trabzon
TR-62 Tunceli
TR-63 Şanlıurfa 
TR-64 Uşak
TR-65 Van
TR-66 Yozgat
TR-67 Zonguldak
TR-68 Aksaray
TR-69 Bayburt
TR-70 Karaman
TR-71 Kırıkkale
TR-72 Batman
TR-73 Şırnak
TR-74 Bartın
TR-75 Ardahan
TR-76 Iğdır
TR-77 Yalova
TR-78 Karabük
TR-79 Kilis
TR-80 Osmaniye
TR-81 Düzce
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Kódy **ISO 3166-2** pre Papuu-Novú Guineu identifikujú 19 provincií a 1 dištrikt. Prvá časť (PG) je medzinárodný kód pre Papuu-Novú Guineu, druhá časť pozostáva z troch písmen identifikujúcich provinciu.

Zoznam kódov
------------

```
PG-CPK Chimbu (Kundiawa)
PG-CPM Central (Port Moresby)
PG-EBR East New Britain (Rabaul)
PG-EHG Eastern Highlands (Goroka)
PG-EPW Enga (Wabag)
PG-ESW East Sepik (Wewak)
PG-GPK Gulf (Kerema)
PG-MBA Milne Bay (Alotau)
PG-MPL Morobe (Lae)
PG-MPM Madang (Madang)
PG-MRL Manus (Lorengau)
PG-NCD National Capital District (Port Moresby)
PG-NIK New Ireland (Kavieng)
PG-NPP Northern (Popondetta)
PG-NSA North Solomons (Arawa)
PG-SAN Sandaun (Vanimo)
PG-SHM Southern Highlands (Mendi)
PG-WBK West New Britain (Kimbe)
PG-WHM Western Highlands (Mount Hagen)
PG-WPD Western (Daru)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Podprogram** (synonymá resp. v závislosti od programovacieho jazyka čiastočné synonymá sú **procedúra, funkcia, metóda**) je časť kódu vnútri väčšieho programu, ktorá vykonáva špecifickú úlohu a môže byť relatívne nezávislá od ostatného kódu. Syntax viacerých programovacích jazykov zahŕňa podporu pre vytváranie ? podprogramov a pre ich ?volanie a opakovanie.

Vo veľa prípadoch sú podobné funkciám, ale majú bočné efekty mimo? jednoduchej spätnej premennej, ktorú vracia funkcia. Niektoré programovacie jazyky majú veľmi malé syntaktické odlišnosti medzi funkciami a podprogramami. 

Je veľa výhod, prečo deliť program na podprogramy:  
- redukuje sa duplicita kódu v programe  
- možnosť opakovania kódu?? v zložených programoch  
- rozloženie komplexných problémov na jednoduchšie časti  
- vylepšenie čitateľnosti programu  
- skrytie alebo regulovanie časti programu 

Zložky podprogramu:  
- telo kódu, ktorý má byť vykonaný pri zavolaní podprogramu  
- parametre, ktoré sú podané podprogramu od bodu, keď je zavolaný  
- hodnota, ktorá je vrátená, keď nastane volanie

Veľa programovacích jazykov, ako Pascal, FORTRAN, Ada odlišujú funkcie a funkcionálne podprogramy (ktoré vracajú hodnoty) od podprogramov a procedúr (ktoré nevracajú). Niektoré jazyky, ako C a LISP, nerobia tieto odlišnosti?? a pokladajú tieto termíny za synonymá. Názov metóda je bežne používaný v spojení s objektovo orientovaným programovaním, špeciálne pre podprogramy ktoré sú súčasťou objektov, tiež je používaný v súvislosti s typom trieda.

Maurice Wilkes, Stanley Gill a David Wheeler sú uznávani za vynájdenie podprogramu.
**Idmón** (starogr. *Ίδμων* – *Idmón*) je v gréckej mytológii syn egyptského kráľa Aigypta a jeho manželky Gorgo.

Idmón bol jedným z päťdesiatich synov egyptského kráľa Aigypta, ktorý sa rozhodol svojich synov oženiť s päťdesiatimi dcérami svojho brata Danaa, kráľa susednej Líbye. Keďže Danaos s tým nesúhlasil, vypovedal mu kráľ Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Idmónovi potom za manželku vybrali Pylargu, dcéru Danaa a jeho manželky Pierie. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
**James Craig Adamson** (\* 3. marec 1946, Warsaw, New York, USA) je bývalý americký vojenský letec a astronaut z letov raketoplánmi.

Životopis
---------

V roku 1969 absolvoval United States Military Academy a v roku 1977 ukončil štúdium na Princeton University.

V roku 1980 potom nastúpil do výcvikového strediska v Houstone ako jeden z veliteľov a neskôr prešiel astronautickým výcvikom.

Lety do vesmíru
---------------

Prvýkrát sa do vesmíru dostal na palube raketoplánu Columbia na konci leta roku 1989. Bol to päťdňový let a Adamson sa tu stal 218. človekom vo vesmíre. Zameranie misie bolo z väčšej časti vojenské, počas nej bola vypustené špionážne satelity na monitorovanie územia ZSSR. Spolu s Adamsonom boli v raketopláne Brewster Shaw, Richard Richards, David Leetsma a Mark Brown. Štart bol z mysu Canaveral, pristátie na základni Edwards.

Druhý let absolvoval v raketopláne Atlantis o dva roky neskôr. Aj tentokrát letelo päť ľudí, kapitán John Blaha, ďalej Michael Baker, Shannon Lucidová, David Low a James Adamson. Štart aj pristátie boli na Floride, let bol dlhší, s množstvom experimentov a s vypustením satelitu TDRS-E.

* STS-28 Columbia (8. august 1989 – 13. august 1989)
* STS-43 Atlantis (2. august 1991 – 11. august 1991)

Po letoch
---------

Po svojich letoch sa stal viceprezidentom Lockheed Engineering and Sciences Co. V roku 2002 sa vrátil do NASA.

Iné projekty
------------

Commons
* Spolupracuj na Commons Commons ponúka multimediálne súbory na tému **James Craig Adamson**

Zdroj
-----

*Tento článok je čiastočný alebo úplný preklad článku James Adamson na českej Wikipédii (číslo revízie nebolo určené).*

Externé odkazy
--------------


|  |  |
| --- | --- |
| Portal | Kozmonautický portál |

* 
* 
* 
*
**James Dougal Adrianus van Hoften** (\* 11. jún 1944, Fresno, Kalifornia, USA) je bývalý americký astronaut z raketoplánov.

Život
-----

### Mladosť a výcvik

Po základnej a strednej škole absolvoval štúdium na kalifornskej univerzite v Berkeley a získal tak v roku 1966 diplom inžiniera. V štúdiu pokračoval na Coloradskej štátnej univerzite, odkiaľ v roku 1968 odišiel ako majster v odbore hydrauliky. Potom nastúpil do armády, slúžil ako pilot amerického vojenského námorníctva. Na univerzite v Coloradu obhájil doktorát mechaniky. Potom sa stal asistentom na katedre civilného inžinierstva na houstonskej univerzite v Texase. Oženil sa, má dve deti. Používa prezývku Ox. Ku kozmonautom NASA bol vybraný v roku 1978 ako astronaut špecialista. 

### Lety do vesmíru

Po prvýkrát vzlietol na jar roku 1984 na palube raketoplánu Challenger s misiou STS-41-C a stal sa tak 142. kozmonautom Zeme. Posádka letu: Robert Crippen, Francis Scobee, George Nelson, Terry Hart a James van Hoften. Vypustili družicu *LDEF 1*, inú staršiu družicu z roku 1980 (veľmi drahá) SMM dokázali zachytiť, opraviť a opäť vypustiť na obežnú dráhu.

Druhú misiu STS-51-I o rok neskôr absolvoval na Discovery. Na palube boli kozmonauti pplk. Richard Covey, William Fisher, James van Hoften a John Lounge. Pätica kozmonautov počas sedemdenného letu na obežnú dráhu vypustila tri družice: *ASC-1*, *AUSSAT 1* a *Leasat 4.* Potom na obežnej dráhe kontaktovali nefunkčnú družicu *Leasat 3* a dokázali ju oživiť. Tým splnili všetky úlohy letu.

Van Hoften pri svojich dvoch letoch strávil vo vesmíre 14 dní.

* STS-41-C Challenger, (6. apríl 1984 – 13. apríl 1984)
* STS-51-I Discovery, (27. august 1985 – 3. september 1985)

### Po letoch

Pripravoval sa ešte k letu STS-61-G v máji 1986, ale potom požiadal o vyradenie z posádky. V roku 1993 nastúpil v Hongkongu do firmy International Bechtel, Inc. Hongkong ako viceprezident. V roku 2000 býval v San Franciscu. Je predsedom amerického výboru Národnej rady pre výskum (*NRC*), ktorá je expertnou skupinou NASA. Upozorňuje verejnosť na veľké nebezpečenstvo z kozmického žiarenia pre kozmonautov. 

Jeho meno sa niekedy uvádza tiež v tvare James Van Hoften.

Zdroje
------

* James van Hoften v encyklopédii SPACE-40 (po česky)
* van Hoften, J.D.A. v Malej encyklopédii kozmonautiky (po česky)
* (po česky)
* (po česky)
**James J. Hughes** je americký bioetik a sociológ. Vyučuje zdravotnú politiku na Trinity College v Hartforde, Connecticut, USA. Doktorát zo sociológie získal na University of Chicago, kde vyučoval klinický bioetický program.

Výkonný riaditeľ World Transhumanist Association
------------------------------------------------

James J. Hughes zastáva funkciu výkonného riaditeľa World Transhumanist Association a Institute for Ethics and Emerging Technologies.

Dielo
-----

Hughes je autorom knihy Citizen Cyborg. Why Democratic Societies Must Respond to the Redesigned Human of the Future (2004). Publikoval články From Anti-Globalization to Global Governance (2001), The Future of Death: Cryonics and the Telos of Liberal Democracy (2001), Medical Ethics through Star Trek Lens (2001), The Politics of Transhumanism (2001), Democratic Transhumanism (2002), The Death of Death (2004).

Demokratický transhumanizmus
----------------------------

James J. Hughes v knihe Citizen Cyborg. Why Democratic Societies Must Respond to the Redesigned Human of the Future (2004) tvrdí, že transhumánne technológie, ktoré posúvajú hranice ľudskosti, môžu radikálne zlepšiť kvalitu života, ak sú bezpečné a rovnako prístupné v liberálnej spoločnosti. Hughes tvrdí, že biopolitické výzvy prichádzajúceho transhumánneho storočia vyžadujú návrat k základným princípom demokracie – slobode, rovnosti a solidarite osôb.

Autoritné údaje: * GND: 103039637X
* ISNI: 0000 0003 8559 8023
* LCCN: n2004017364
* VIAF: 238389634
* WorldCat: lccn-n2004017364
O potokoch na východnom Slovensku pozri *Valkovský potok.*
**Vaľkovský potok** je potok na rozhraní regiónov Novohrad a Gemer, vo východnej časti okresu Poltár. Je to ľavostranný prítok Suchej, meria 3 km a je tokom IV. rádu.

Prameň
------

Pramení v Revúckej vrchovine, v podcelku Cinobanské predhorie, západne od kóty Ceriny (506,7 m n. m.), v lokalite Líščie diery v nadmorskej výške približne 480 m n. m.

Opis toku
---------

Od prameňa tečie najprv juhovýchodným smerom, následne pokračuje severojužným smerom a zľava priberá prítok z oblasti Zlatého hŕbku. Odtiaľ tečie juhozápadným smerom, sprava priberá krátky prítok, následne z tej istej strany prítok prameniaci východne od obce České Brezovo a znovu sa stáča severojužným smerom. Preteká osadou Vaľkovo, kde sa v nadmorskej výške cca 262 m n. m. vlieva do Suchej.

| * z
* d
* u
Vodné toky v povodí Suchej |
| --- |
| *Suchá* → *Ipeľ* → *Dunaj* |
| Vodné toky | 
* **Belina**
* Biskupický potok
* Bolín
* Čamovský potok
* Čirinec
* Dolina
* Dubový potok
* Kamenistý potok
* Maštinský potok
* Mižerský potok
* Monický potok
* Pavlov potok
* Ploský potok
* Selčiansky potok
* Sladký potok
* Sokolí potok
* Stojná
* **Suchá**
* Šávoľský potok
* Šiatorský potok
* Šťavica
* Vaľkovský potok
* Vatín
* Vidoslavský potok
* Zalužiansky potok

 |
| Vodné plochy | 
* Vodná nádrž Ožďany
* Vodná nádrž Veľké Dravce

 |
**James Charles Bennett** (\* 1948) je americký vedec, podnikateľ a vizionár.

Kariéra
-------

Je zakladateľom a spoluzakladateľom viacerých podnikov zameraných na súkromné dobývanie vesmíru. Pôsobil v Commercial Space Transportation Advisory Committee of the U.S. Department. Bol členom White House Task Force on Space Commercialization. Od roku 1986 pôsobil ako zakladajúci riaditeľ Foresight Institute, ktorý sa zaoberá vzdelávaním a výskumom v odbore nanotechnológií.Pracuje tiež pre The Hudson Institute. Vytvoril koncepty anglosféry a sieťového spoločenstva (network commonwealth). Je zakladateľom The Anglosphere Institute. Žije v Alexandrii, Virgínia, USA.

Anglosféra
----------

V knihe *Výzva Anglosféry. Prečo anglicky hovoriace národy budú určovať cestu v 21. storočí* - *The Anglosphere Challenge. Why the English Speaking Nations Will Lead the Way in the Twenty-First Century* vytvoril Bennett koncept Anglosféry. Anglosféra je vytvárajúca sa sieťová civilizácia založená na anglickom jazyku a informačných technológiach, predstavuje formu sieťového spoločenstva (network commonwealth. Skúmaním rozvoja anglosféry sa zaoberá The Anglosphere Institute

Dielo
-----

James Bennett napísal knihu *The Anglosphere Challenge. Why the English Speaking Nations Will Lead the Way in the Twenty-First Century* (2004)

Bibliografia
------------

* Bennett, James C.: The Anglosphere Challenge. Why the English Speaking Nations Will Lead the Way in the Twenty-First Century. 2004

Externé odkazy
--------------

* anglosphereinstitute.org

Autoritné údaje: * GND: 17375404X
* ISNI: 0000 0001 1707 3749
* LCCN: n2004094231
* NK ČR: ola2011628863
* VIAF: 161779262
* WorldCat: lccn-n2004094231
**Husrav I.** alebo **Chusrau I.** alebo **Chosrau I.** (gr. Chosroés; \* 512 až 514, Ardestan, Novoperzská ríša – † február 579, Ktésifón) bol perzský veľkokráľ z rodu Sásánovcov vládnuci v rokoch 531 – 579. Bol tretím synom kráľa Kaváda I. a od dvadsiatych rokov 6. storočia predurčeným dedičom trónu. Roky jeho panovania boli vyplnené vojnami s Byzantskou ríšou cisára Justiniána I. bojmi s Heftalitmi na východe, ale aj významnou reformnou činnosťou na poli daňového systému a vojenstva, s ktorej pomocou sa podarilo prekonať štrukturálnu krízu z prelomu storočí (vrátane následkov mazdakovských búrok). V perzskej tradícii je Husrav známy pod prímením Anóšarván, čo znamená „s nesmrteľnou dušou" či voľne preložené „ktorého sláva je nesmrteľná". 

  


|  |
| --- |
| Husrav I.**Sásánovci** |
| Vladárske tituly |
|
| Predchodca**Kavád I.** | **kráľ**531 – 579 | Nástupca**Hormizd IV.** |

Autoritné údaje: * GND: 136505988
* LCCN: nr98013189
* VIAF: 80838587
* WorldCat: lccn-nr98013189
**Vazovagálna synkopa**, často označovaná aj ako bežná mdloba, je variantom reflexne zapríčinenej synkopy. Je najčastejšia, tvorí až 40% všetkých synkôp. Vyšetrenie nedokáže organické ochorenie srdca. Vazovagálna synkopa sa môže opakovať.

Charakteristika a delenie
-------------------------

Vazovagálna synkopa je vyvolávaná spúšťačom, na ktorý reaguje blúdivý nerv dysfunkciou, ktorá spôsobí roztiahnutie tepien. To vedie k poklesu krvného tlaku s následným nedostatočným prísunom krvi do mozgu a k synkope – odpadnutiu. Postihnutý stráca vedomie. Po páde a návrate do horizontálnej polohy sa obnoví prísun krvi do mozgu a postihnutý opätovne do 20 sekúnd nadobúda vedomie. Je dôležité odlíšiť vazovagálnu synkopu od príznakov epilepsie.

Spúšťače vazovagálnej synkopy
* dlhé státie alebo sedenie
* nedostatok tekutín
* pobyt v horúcom prostredí
* nepríjemná emočná skúsenosť
* pohľad na krv
* a ďalšie

Delenie vazovagálnej synkopy
* vazodepresorická – pri synkope nastáva pokles krvného tlaku
* kardioinhibičná – pri synkope nastáva pokles srdcového pulzu
* zmiešaná – variant prvých 2 typov (najčastejšia)

Základné vyšetrenia na diagnostiku vazovagálnej synkopy
1. anamnéza
2. EKG
3. Sonografia srdca
4. USG krčných tepien
5. Holterovo monitorovanie
6. HUT test – vyšetrenie na sklopnom stole s medikamentóznou provokáciou na navodenie synkopy
7. IRL – Implantovateľný sľučkový rekordér – 24 hodinové EKG na vylúčenie inej príčiny

Liečba
------

Vazovagálna synkopa vo väčšine prípadov nevyžaduje žiadnu liečbu, odporúčajú sa len takzvané režimové opatrenia. U pacientov s častým výskytom synkopy, ktorá výrazne znižuje kvalitu života, môže byť nasadená ďalšia liečba podľa odporúčania kardiológa.

Režimové opatrenia
* vyhýbať sa spúšťačom
* dostatočný pitný režim
* vyhýbať sa prechladnutiu a hypoglykémii
* dostatočný prísun soli v jedle
* dostatočný pohyb
* cviky na odvrátenie synkopy – prekríženie dolných končatín – sťahy svalov dolných končatín, stláčanie rúk v päsť.
**Ing. arch. Martin Drahovský** je slovenský architekt.

Biografia
---------

Je slovenským predstaviteľom organickej architektúry. Je narodený v Košiciach. V Bratislave absolvoval Stavebnú fakultu SVŠT odkiaľ si priniesol hlavne silné zakotvenie vo funkcionalistickom myslení. Po absolvovaní SVŠT pôsobil v Športprojekte, neskôr absolvoval trojročnú prax v Alžírsku, ktorá ho priviedla k menším stavbám smerujúcim k symbióze s prostredím. Presadzuje tvorbu v kontexte s prostredím, ktorá vychádza z miestnych tradícií a materiálov, ktoré rozvíja v novom tvarosloví a pokračovaní.

Pôsobenie
---------

* Pôsobil ako pedagóg na Strojníckej fakulte VŠT – Katedra designu a neskôr ako odborný asistent na Fakulte umení, Katedre architektúry na TU v Košiciach
* Predseda Slovenskej komory architektov
* Pôsobenie v rôznych porotách (pr. : Grand prix obce architektu, Praha 2003)
* Pre obdobie 2005 – 2008 je Viceprezidentom UIA pre region 2 (stredná, východná Európa a Eurázia)
* 3. 12. 2007 oficiálne prebral funkciu hlavného architekta mesta Košice

Súťaže a ocenenia
-----------------

1997 Cena Dušana Jurkoviča za hotel Bankov v Košiciach (spolu s doc. Ing. arch. Pásztorom, PhD a Ing. arch. Šimkom)
V roku 2000 prvé miesto v súťaži na rímskokatolícky kostol na sídlisku Ťahanovce v Košiciac (spolu s doc. Ing. arch. Pásztorom, PhD, Ing. arch. Friedmannom, Ing. Mgr. art. Jankovičom)
2006 nominácia v súťaži CE. ZA. AR v kategórii Občianske a priemyselné budovy za Letecké múzeum v Košiciach

Externý odkaz
-------------

* Rozhovor s M. Drahovským

Autoritné údaje: * NK ČR: mzk2003196520
* VIAF: 84556821
**Kaštieľ Bošániovcov** je renesančný kaštieľ nachádzajúci sa na západnom Slovensku v centre obce Bošany.

Exteriér a interiér
-------------------

Kaštieľ je dvojpodlažná stavba s nárožnými polygonálnymi vežami. Pôvodne mal byť štvorkrídlový, ale vybudované sú len dve krídla. Vonkajší obvod tvoria vysoké štítové steny s vysokými štítovými atikami.

Hlavné jednotraktové krídlo s dodatočne vstavanou dvorovou chodbou má zachovalé renesančné valené klenby s lunetami a barokové štukové klenby, ktoré sa nachádzajú v nárožných vežiach. V miestnostiach poschodia sú rovné zrkadlové stropy z 19. storočia.

Po rekonštrukcii je fasáda kaštieľa namaľovaná nabielo s červenými ornamentmi.

Dejiny
------

Pred príchodom rodiny Bošániovcov stál na mieste dnešného kaštieľa hrádok. Prestavba bola vykonaná v roku 1550 na opevnený ranorenesančný kaštieľ. Cieľom prestavby bol úmysel vytvoriť silnú protitureckú pevnosť. V roku 1776 bol kaštieľ znovu prestavaný, ale tentokrát do barokového štýlu. Ďalšie opravy boli v roku 1903 a 1946.

Súčasnosť
---------

V súčasnosti patrí kaštieľ súkromnému vlastníkovi a po dlhom období chátrania je konečne zrekonštruovaný. Avšak zatiaľ nie je sprístupnený verejnosti a plány ohľadom jeho budúceho využitia sú neznáme.

Referencie
----------

1. 1 2  BOŠANY. In:  *Súpis pamiatok na Slovensku*. 1. vyd. Zväzok 1. A – J. Bratislava : Obzor, 1967. 536 s. S. 145-146.
2. 1 2  JOFO. *Kaštieľ Bošany - Slovenské hrady* [online]. www.slovenskehrady.sk, [cit. 2018-02-22]. Dostupné online.

Súradnice: 48°34′51″S 18°14′54″V﻿ / ﻿48,58083°S 18,248434°V﻿ / 48.58083; 18.248434
**Tottenham Court Road** je jednou zo staníc londýnskeho metra nachádzajúca sa v londýnskej mestskej časti City of Westminster. Východy zo stanice sa nachádzajú na ulici Oxford Street a na St Giles' Circus, kúsok od Tottenham Court Road. Obsluhujú ju dve linky. Nachádza sa v tarifnej zóne 1.

História
--------

Stanicu otvorili 30. júla 1900 ako súčasť Central London Railway (dnešná Central Line). Od tohto dňa až do 24. septembra 1933 nasludúca zástavka v smere na východ niesla meno British Museum. Táto bola uzavretá a ďalšou stanicou v tomto smere sa stala Holborn. Nástupištiaa pod Oxford Street, na západ od križovatky s Tottenham Court Road, boli pôvodne spojené s vestibulom pomocou výťahov. Tie v roku 1933 nahradili eskalátory a opustené výťahové šachty boli prerobené na ventilačné šachty. V roku 1938 uviedli na stanici do prevádzky chladiace zariadenie, v roku 1949 bolo vyradené. Pôvodná staničná budova na Oxford Street je dielom architekta Harryho Bell Measuresa, ktorý bol zodpovedný aj za ostatné stanice Central London Railway. Z pôvodnej budovy sa zachovali už iba zvyšky. 

Spoločnosť Charing Cross, Euston & Hampstead Railway (dnes súčasť Northern Line) otvorila svoju stanicu pod názvom „Oxford Circus" 22. júna 1907. Obe stanice boli prepojené až po vyše roku, 3. septembra 1908 pod spoločným názvom „Tottenham Court Road". Nasledujúca stanica na Nortnern Line zmenila svoj názov z „Tottenham Court Road" na „Goodge Street" aby sa predišlo zmätkom. 

Pôvodný vestibul stanice sa nachádzal na juhovýchodnom rohu križovatky Oxford Street a Charing Cross Road a pôvodné výťahové šachty a únikové východy ostali zachovalé. Únikové schodisko sa často využíva ako prístupová cesta na nástupištia Northern Line, v snahe ohľahčiť preľudnené eskalátory.

Linky
-----

Stanicu v súčasnosti obsluhujú dve linky:

* Na Central Line sa nachádza medzi stanicami Holborn a Oxford Circus.
* Na vetve Charing Cross linky Northern Line sa nachádza medzi stanicami Goodge Street a Leicester Square.

Miesta záujmu
-------------

V blízkosti stanice sa nachádzajú:

* obchodné ulice Oxford Street a Tottenham Court Road
* Shaftesbury Avenue
* Soho a Soho Square
* Britské múzeum

Iné projekty
------------

Commons
* Spolupracuj na Commons Commons ponúka multimediálne súbory na tému **Tottenham Court Road (stanica metra)**
**Sarpédón** (starogr. *Σαρπηδών* – *Sarpédón*) je v gréckej mytológii syn najvyššieho boha Dia a Európy, dcéry sidónskeho kráľa Agénora. Bol kráľ Lýkie.

Antický autor Apollodoros z Atén uvádza, že podľa jednej verzie bol Sarpedón, syn Dia a Európy, bratom krétskeho kráľa Minoa a Rhadamanthya. Keď ho jeho brat Minós vyhnal z Kréty, usadil sa v Lýkii, kde sa stal kráľom. Zeus ho za to, že bol vyhnancom z Kréty odškodnil darom trojnásobného ľudského života.

Podľa Diodora Sicílskeho Sarpédón prišiel do Ázie s armádou a Lýkiu si podmanil. Na kráľovskom tróne sa jeho následníkom stal syn Euandros, ktorý sa oženil Déidameiou, dcérou Bellerofonta. Z ich manželstva sa potom narodil Sarpédón, ktorý bol účastníkom trójskej vojny, ​​aj keď niektorí autori uvádzajú, že bol synom Dia.

V gréckych mýtoch sú mená týchto dvoch postáv niekedy omylom stotožňované. Trójskeho hrdinu Sarpédona opisuje Hyginus ako syna Dia a Európy.

Grécky historik Hérodotos o Sarpédonovi zaznamenal: "*Lýkovia pochádzajú pôvodne z Kréty; za starých čias totiž obývali celú Krétu samí barbari. Keď potom synovia Európy, Sarpédón a Minos, o vládu na Kréte sa svárili a Minos mal v tejto roztržke na vrch, vypudil Sarpédóna i s jeho prívržencami; títo vyhnanci sa potom presťahovali do krajiny Milyov v Ázii. Tu krajinu totiž, už teraz Lýkovia obývajú, ale patrila za starodávna Milyom, ktorí sa vtedy menovali Solymovia. Pokiaľ im vládol Sarpédon, nazývali sa Lýkovia menom Termilovia, menom, ktoré si priniesli so sebou a ktorým ich dodnes volajú ich susedia. Keď potom ku Termilom prišiel k Sarpédonovi z Athén Lykos, syn Pandionov, ktorý bol taktiež vyhnaný svojim bratom Aigeom, vtedy sa postupom času premenovali podľa mena Lyka na Lýkiov*".

Referencie a bibliografia
-------------------------

1. 1 2  Apollodoros, *Bibliotheca*, 3,1,1.
2. 1 2 3 4  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 418-419.
3. 1 2  Apollodoros, *Bibliotheca*, 3,1,2.
4. ↑  Diodoros, *Bibliotheca historia*, 5,79,3.
5. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 344.
6. ↑  Hyginus, *Fabulae* 106.
7. ↑  Herodotos, *História*, 1,173.
**[Flavius] Milichus [Soter]** (\* ? – † po roku 65) bol prepustenec senátora Flavia Scaevina, ktorý informoval cisára Neróna o Pisonovom sprisahaní (65).[1]

Odhalenie Pisonovho sprisahania
-------------------------------

Milichovu úlohu v odhalení sprisahania opisuje Tacitovo dielo *Annales*.[2] Podľa Tacita nie je známe, či bol Milichus oboznámený s plánom na zvrhnutie cisára. Po tom, čo sa Scaevinus vrátil domov zo stretnutia s Antonion Natalom zapečatil svoju poslednú vôľu, vybral rodinnú dýku, usporiadal slávnostnejšiu večeru než obvykle a svojim obľúbeným otrokom udelil slobodu. Nakoľko bola dýka otupená, požiadal Milicha, aby ju naostril a tiež aby prichystal obväzy a prípravky na zastavenie krvácania. Neobvyklé správanie jeho patróna spolu s touto neobyčajnou požiadavkou mohli vzbudiť Milichovo podozrenie z chystaného útoku na cisára. Milichus tiež vypočul radu svoju manželku, ktorá poukázala na to, že mnoho prepustencov a otrokov v Scaevinovej domácnosti bolo svedkom rovnakých udalostí a mlčaním tak nezíska nič, avšak keď bude prvým, kto cisára upozorní, dostane sa mu značnej odmeny.

Nasledujúceho rána na svitaní sa preto Milichus vybral do cisárskych záhrad, kde sa stretol s Nerónovym prepustencom Epaphroditom, ktorý ho doprevodil k samotnému cisárovi, ktorému Milichus vyzradil všetko, čo mu bolo známe o chystanom sprisahaní. Nero následne predvolal Scaevina, ktorý zaprel obvinenia z konšpirácie a Milicha označil za klamára. Milichova manželka napokon pripomenula, že Scaevinus mal tajné stretnutie s Antoniom Navalom a že obaja si boli blízki s Gaiom Calpurniom Pisonom, čo napokon viedlo k predvolaniu Navala. Scaevinus a Navalis boli vypočutí oddelene. Rozpory v ich výpovediach prehĺbili cisárovo podozrenie. Len čo im bolo pohrozené mučením, vyzradili plán sprisahania.

Život po odhalení sprisahania
-----------------------------

Vďaka svojmu činu Milichus získal majetkovú odmenu neznámej výšky a grécke *cognomen* *Soter* („Zachránca").[3][4]

Referencie
----------

1. ↑  Bunson, Matthew (2002), „Milichus", *Encyclopedia of the Roman Empire* (2. revid. vyd.), New York, NY: Facts On File, str. 368, ISBN  0-8160-4562-3
2. ↑  Tacitus, *Annales*, XV.54-59, 71
3. ↑  Tacitus, *Annales*, XV.71. Tacitus ale grécky názov mena neuvádza (*„Milichus praemiis ditatus conservatoris sibi nomen Graeco eius rei vocabulo adsumpsit"*).
4. ↑  Rutledge, Steven H. (2001), „43 Flavius Milichus /Soter/(?)", *Imperial Inquisitions : Prospecutors and Informants from Tiberius to Domitian* (1. vyd.), London; New York, NY: Routledge, ISBN  0-203-18608-7 . Porovnaj: Rudich, Vasily (1993), *Political Dissidence Under Nero : The price of dissimulation* (1. vyd.), London; New York, NY, str. 130, ISBN  0-415-06951-3
Súradnice: 43°46′58″S 19°17′28″V﻿ / ﻿43,78278°S 19,29111°V﻿ / 43.78278; 19.29111

**Višegrad** (srb. *Вишеград*) je mesto v juhovýchodnej Bosne a Hercegovine, na rieke Drina. Rozkladá sa v hlbokom horskom údolí, na prirodzenom dopravnom ťahu medzi srbským mestom Užice a bosniansku metropolou Sarajevo. Podľa sčítania ľudu z roku 2013 malo 11 774 obyvateľov.

Mesto je známe predovšetkým vďaka historickému kamennému mostu cez rieku Drinu, ktorý je zapísaný na zoznam pamiatok UNESCO a o ktorom vtedajší juhoslovanský spisovateľ Ivo Andrić napísal román *Most na Drine*. Na jeho počesť bola na sútoku riek Rzavé a Drina v rokoch 2011 – 2014 z popudu a za peniaze známeho filmového režiséra Emira Kusturicu vybudovaná nová štvrť, nazvaná Andrićgrad.

História
--------

Stredoveké bosnianske mesto bolo v roku 1454 obsadené vojskami Osmanskej ríše. Turci ho spravovali až do roku 1878, kedy po Berlínskom kongrese pripadlo Rakúsko-Uhorsku. Rakúsko-Uhorsko pomohlo s rozvojom mesta, ktorá sa z orientálneho sídla stalo malým mestom európskeho rázu. Vznikol vodovod, boli zriadené katastrálne knihy, vybudovaná úzkokoľajná železnica a verejné služby.

Počas prvej svetovej vojny padlo mesto do rúk srbskej armády (14. septembra 1914). 

Višegrad mal do roku 1970 železničné spojenie prostredníctvom úzkorozchodnej trati. Po jej zrušení zostáva jediné dopravné spojenie mesta buď cestou alebo riekou.

Iné projekty
------------

Commons
* Spolupracuj na Commons Commons ponúka multimediálne súbory na tému **Višegrad**

Externé odkazy
--------------

* Visegrad Genocide Memories - stránky venované pamiatke moslimov (Bosniakov), ktorí tu do rokov 1992-95 tvorili väčšinu obyvateľstva (po anglicky)

Zdroj
-----

*Tento článok je čiastočný alebo úplný preklad článku Višegrad na českej Wikipédii.*
**Swap** (iné názvy: **swapový obchod, swapová operácia, swapový kontrakt**; zriedkavo **výmena**  ; z angl. "swap - vzájomná výmena") je termínová zmluva, ktorou sa dva ekonomické subjekty zaväzujú vymeniť si medzi sebou buď dohodnuté predmetné aktíva alebo finančné toky za vopred pevne stanovených podmienok.

Druhy
-----

Úrokový swap (IRS - interest rate swap): jeden z najčastejšie uzatváraných druhov swapových obchodov, ktoré ekonomické subjekty využívajú najmä na optimalizáciu svojich aktív a pasív. Je to termínová zmluva, v ktorej sa subjekty zaväzujú previesť si predom dohodnuté finančné toky odpovedajúce úrokovým platbám za teoreticky si vzájomne poskytnuté rovnako veľké úvery, denominované v rovnakej mene. To znamená, že si medzi sebou vyplatia iba rozdiel dohodnutých úrokov, nikto nikomu nedlží istinu. 

Menový swap (currency swap): subjekty si vzájomne vymenia úrokové platby denominované v dvoch rôznych menách, pričom na začiatku a na konci dochádza i k výmene nominálnych hodnôt podkladových mien za dohodnutý kurz. 

Devízový swap (foreign exchange swap): na začiatku sa nakúpi jedna mena proti druhej mene za aktuálny spotový kurz; následne v okamihu splatnosti kontraktu realizovaný spätný predaj potom prebehne za vopred dohodnutú termínovú cenu.

Referencie
----------

1. ↑